Anne Etxegoien

Anne Etxegoien Iturriria —frantses grafiaz eta izen artistikoaz Anne Etchegoyen— (Donapaleu, Nafarroa Beherea, 1980) Euskal Herriko kantautore eta abeslaria da.

 Ibilbidea 
Zortzi urterekin hasi zen abesten, haren amak zuzentzen zuen ume abesbatzan. Geroxeago Baionako kontserbatorioan ikasi zuen. Batxilergoa bukatu ondoren, merkataritza ikasketak egin zituen.

Euskaraz, frantsesez eta gaztelaniaz kantatzen du. «Anne Etchegoyen», BEO Lau disko bakarlari gisakaleratu ditu, eta beste bi, Aizkoa gizonezko koruarekin. Frantzian arrakasta handia izan du, 2012an  («Herriko Abesbatza») dokumental saileko seigarren eta azken atalean hainbat talderekin kantatu eta gero; France 3 telebista kateak eman zuen sail hori, 2013an. «Peyrehorade (40): "Le Chœur du village", un feuilleton télé au cœur des Landes», France 3 Aquitaine webgunean. (Aurrekoa ez badabil, ikus artxiboko bertsioa) «France 3 fera chanter "Le Chœur du village"», Petits écrans, 2012-04-25.

Era berean, fama handia hartu du, ospakizun handietan Marseillesa frantses ereserkia hiru aldiz kantatu duelako: 2003an Parisen munduko atletismo txapelketan, 2009an munduko saskibaloi txapelketan, eta 2010ean Frantziaren eta Argentinaren arteko errugbi partidan Montpellierren.

Haren azken disko Les Voix Basques urrezko diskoa izan da Frantzian, 60.000 kopia baino gehiago saldurik. Kontzertuak egin ditu munduko beste hainbat herrialdetan ere, hala nola Argentinan, Ameriketako Estatu Batuetan, Ingalaterran, Irlandan eta Espainian. Basque eta Paz Tour izeneko bira egin zuen hainbat herrialdetan barrena: izenburu horretan bilduta daude kantatzean darabiltzan hiru hizkuntza nagusiak (euskara, frantsesa eta gaztelania), bai eta Euskal Herrirako nahi lukeen bakearen ideia ere. José A. GUERRERO: «Anne Etchegoyen triunfa en Francia cantando en euskera», Diario Vasco, 2014-01-19.

Anne Etchegoyen lagunez inguratu da berriro bere disko berria osatzeko, ‘Emazte’. Diskaren barruan "Ez da ez" abestia dago, Itziar Ituño abeslari eta aktorearekin batera grabatua, euskaraz, gaztelaniaz eta frantsesez. 2022an beste remix bat atera zuten Hego nahiz Ipar Euskal Herriko hainbat ezagunekin, hala nola, Ander Gonzalezek, Maïtena Birabenek, Sébastien Boueilhek, Yasmina Jaafarrek, Francine Massianik, Jean-Pierre Papinek, Afrika Baetak, Ilaski Serranok, Jean-Pierre Pernautek eta Asun Casasolak.

 Diskoak 
 Bakarlari 
 Otentik (2006)
 Pachamama (2008)
 Adelante (2010)
 Emazte (2020)

 Aizkoa abesbatzarekin 
 Les voix basques (2013)
  Ongi etorri (2014, Elkar)

 Kolaborazioak 
 Les voix célestes du Pays Basque chantent Noël (2005)

 Erreferentziak 

 Ikus, gainera 
 Euskal Herriko musika garaikidea
 Ipar Euskal Herriko abeslariak

 Kanpo estekak 
  Anne Etxegoien abeslariaren webgunea
 Anne Etxegoien Gure Kasa saioan

Kategoria:Euskal Herriko kantautoreak
Kategoria:Nafarroa Behereko abeslariak
Kategoria:Donapaleutarrak
Kategoria:2000ko hamarkadako abeslariak
Kategoria:2010eko hamarkadako abeslariak
Kategoria:Emakume abeslariak